text: পূর্বধলায় নতুন করে আরও ১০জনের করোনা সনাক্ত, মোট সনাক্ত-১৮ - পূর্বকন্ঠ পূর্বকন্ঠ
  শফিকুল আলম শাহীন: | আপডেট ১২:১৭ পূর্বাহ্ণ | বৃহস্পতিবার, ২১ মে ২০২০ | প্রিন্ট | 978
  নেত্রকোনার পূর্বধলা উপজেলায় আজ বুধবার (২০ মে) নতুন করে আরও ১০জন করোনা ভাইরাসে আক্রান্ত হিসেবে সনাক্ত হয়েছেন। এর আগে এ উপজেলায় আরও ৮ জনের শরীরে করোনাভাইরাস সনাক্ত হয়েছিল।
  বর্তমানে ১০জন আক্রান্তরা হলেন, এবি খায়ের, প্রশান্ত কুমার, মোবারক হোসেন, ডা. মতিউর রহমান, ডা. নাজমূল হাসান, মশিউর রহমান, আতিকুল ইসলাম, ফেরদৌস আলম, তানজিন হাসান ও অমল কান্তি রায়। রাত সাড়ে ১১টায় পূর্বধলা উপজেলা স্বাস্থ্য কমপ্লেক্সের আরএমও ডা. হাবীবুর রহমান এ তথ্য নিশ্চিত করেছেন।
  গত ১৮ মে তাদের নমুনা সংগ্রহ করে পরীক্ষার জন্য ল্যাবে পাঠানো হয়েছিল এর পর ২০ মে বুধবার ফলাফলে তাদের করোনা পজেটিভ আসে। তাদের বিস্তারিত পরিচয় জানা না গেলেও আক্রান্তদের মধ্যে রয়েছেন, উপজেলা প্রাণি সম্পদ অফিস, পি আইও অফিস ও ইউএও অফিসে কর্মরত কর্মকর্তা/কর্মচারী।
  উল্লেখ্য এ উপজেলায় পূর্বে ৮জন আক্রান্তরা হলেন, উপজেলা স্বাস্থ্য কমপ্লেক্সের ডা. আজহারুল ইসলাম, ডা. ধ্রæব সাহা রায়, ডেন্টাল সার্জন ডা. মোজাফ্ফর হোসেন (২৭), ইমারজেন্সী এটেন্ডেন্স জুলেখা আক্তার (৩৯),ডেমিয়েন ফাউন্ডেশনের স্টাফ ফকরুল ইসলাম (২৮), পূর্বধলা উপজেলা স্বাস্থ্য ও প.প কর্মতার গৃহপরিচারীকা রমিজা বেগম (৩১), ও ড্রাইভার দুলাল মিয়া (৪২) ও উপজেলা সদরের পূর্বধলা জগৎমনি সরকারি পাইলট উচ্চ বিদ্যালয়ের প্রধান শিক্ষক শুধাংশু শেখর তালুকদার। তবে শুধাংশু শেখর তালুকদার ছাড়া অন্য করোনা সনাক্ত সাতজনই পুরোপুরি সুস্থ হয়ে ছাড়পত্র নিয়ে বাড়ি ফিরেছেন।